钦定古今图书集成/明伦汇编/氏族典/第453卷 > 《廖用贤尚友录》 > 仲并
## 钦定古今图书集成/明伦汇编/氏族典/第453卷 > 《廖用贤尚友录》 > 仲并

按《尚友录》：“并字弥性，江都人。绍兴壬子进士，授平江
教授，改左承奉郎，历光禄寺丞。仕终朝散大夫，淮东
安抚司参议官。并幼好学强记，每一展诵，终身不忘。
其母尝屏所观书，几上惟馀台历一册，明旦默记，吉
曜凶煞，纤悉不误。及长，卓荦不群，潜心问学，力排王
氏一偏之说，惟六艺、孔孟是师，笔势翩翩，俊声籍甚。”
所著有《浮山集》十六卷，“诗律上窥《风》《雅》四六序。”事虽
闳肆，而关键实密。